Oficiālais Vēstnesis L 236 , 23/09/2003 Lpp. 0799 - 0801



5. MUITAS SAVIENĪBA Eiropas Kopienas dibināšanas līgums, Trešā daļa, I sadaļa — Brīva preču aprite, 1. nodaļa — Muitas savienība 31992 R 2913: Padomes Regula (EEK) Nr. 2913/92 ( 1992. gada 12. oktobris) par Kopienas Muitas Kodeksa pieņemšanu (OV L 302, 19.10.1992., 1. lpp.), kurā jaunākos grozījumus izdara: - 32000 R 2700: Eiropas Parlamenta un Padomes 16.11.2000. Regula (EK) Nr. 2700/2000 (OV L 311, 12.12.2000., 17. lpp.); 31993 R 2454: Komisijas Regula (EEK) Nr. 2454/93 ( 1993. gada 2. jūlijs), ar ko paredz īstenošanas noteikumus Padomes Regulai (EEK) Nr. 2913/92 par Kopienas Muitas Kodeksa pieņemšanu (OV L 253, 11.10.1993., 1. lpp.) un kurā jaunākos grozījumus izdara: - 32002 R 0444: Komisijas 11.3.2002. Regula (EK) Nr. 444/2002 (OV L 68, 12.3.2002., 11. lpp.). Uz jaunajām dalībvalstīm Regula (EEK) Nr. 2913/92 un Regula (EEK) Nr. 2454/93 attiecas, ievērojot šādus īpašos noteikumus: 1. Neskarot Regulas (EEK) Nr. 2913/92 20. pantu, tādas preces, kuras pievienošanās dienā paplašinātajā Kopienā atrodas pagaidu uzglabāšanā vai attiecībā uz kurām tiek īstenots kāds no muitas režīmiem vai procedūrām, kas paredzētas minētās regulas 4. pantā, 15. panta b) punktā vai 16. panta b) līdz g) punktā, vai kuras paplašinātajā Kopienā tiek transportētas pēc tam, kad attiecībā uz tām jau veiktas eksporta formalitātes, ir atbrīvotas no muitas nodokļiem un citiem muitas pasākumiem, laižot tās brīvā apgrozībā, ja tiek uzrādīts kāds no turpmāk norādītajiem apliecinājumiem: a) preferenciālas izcelsmes apliecinājums, kas izdots pirms pievienošanās dienas atbilstīgi kādam no turpmāk uzskaitītajiem Eiropas Līgumiem vai kādam līdzvērtīgam preferenču nolīgumam, kurš noslēgts starp pašām jaunajām dalībvalstīm un kurā — attiecībā uz nenoteiktas izcelsmes izejvielām, ko izmanto tādu ražojumu izgatavošanai, kuriem izdod vai sagatavo izcelsmes apliecinājumu — paredzēts aizliegums kompensēt muitas nodokļus vai atbrīvot no muitas nodokļiem ("nodokļu nekompensēšanas" klauzula); b) kāds no Kopienas statusa apliecinājumiem, kas minēti Regulas (EEK) Nr. 2454/93 314. panta c) punktā un 315. pantā. 2. Izsniedzot iepriekš 1. punkta b) apakšpunktā minētos apliecinājumus, ja atsaucas uz stāvokli pievienošanās dienā, un papildus Regulas (EEK) Nr. 2913/92 4. panta 7. punktam, "Kopienas preces" ir preces: - kuras pilnībā iegūtas kādā jaunajā dalībvalstī apstākļos, kas atbilst Regulas (EEK) Nr. 2913/92 23. pantā norādītajiem apstākļiem, un kuras neietver preces, kas ievestas no citām valstīm vai teritorijām, - kuras ievestas no valstīm vai teritorijām, kas nav attiecīgā valsts, un laistas brīvā apgrozībā attiecīgajā valstī; - kuras attiecīgajā valstī iegūtas vai ražotas vai nu tikai no šā punkta otrajā ievilkumā minētajām precēm, vai arī no šā punkta pirmajā un otrajā ievilkumā minētajām precēm. Eiropas Līgumi: - 21994 A 1231 (34): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Čehijas Republiku, no otras puses — 4. protokols par izcelsmes preču koncepcijas definīciju un administratīvās sadarbības metodēm [5]; - 21998 A 0309 (01): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Igaunijas Republiku, no otras puses — 3. protokols par izcelsmes preču definīciju un administratīvās sadarbības metodēm [6]; - 21998 A 0202 (01): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Latvijas Republiku, no otras puses — 3. protokols par izcelsmes preču definīciju un administratīvās sadarbības metodēm [7]; - 21998 A 0220 (01): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Lietuvas Republiku, no otras puses — 3. protokols par izcelsmes preču definīciju un administratīvās sadarbības metodēm [8]; - 21993 A 1231 (13): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Ungārijas Republiku, no otras puses — 4. protokols par izcelsmes preču koncepcijas definīciju un administratīvās sadarbības metodēm [9]; - 21993 A 1231 (18): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Polijas Republiku, no otras puses — 4. protokols par izcelsmes preču koncepcijas definīciju un administratīvās sadarbības metodēm [10]; - 21999 A 0226 (01): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Slovēnijas Republiku, no otras puses — 4. protokols par izcelsmes preču koncepcijas definīciju un administratīvās sadarbības metodēm [11], - 21994 A 1231 (30): Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Slovākijas Republiku, no otras puses — 4. protokols par konkrētu valstu izcelsmes preču koncepcijas definīciju un administratīvās sadarbības metodēm [12]. 3. Neskarot tādu pasākumu piemērošanu, kuri izriet no kopējās tirdzniecības politikas, attiecīgajās jaunajās dalībvalstīs akceptē izcelsmes apliecinājumus, kas trešās valstīs izdoti atbilstīgi preferenču nolīgumiem, kurus jaunās dalībvalstis noslēgušas ar trešām valstīm, vai atbilstīgi jauno dalībvalstu tiesību aktos vienpusēji noteiktiem režīmiem, ar nosacījumu, ka: a) pamatojoties uz preferenciālo tarifu pasākumiem, kas ietverti nolīgumos, kurus Kopiena noslēgusi ar trešām valstīm vai šo valstu grupām, vai pasākumos, kurus Kopiena noteikusi attiecībā uz tām, šādas izcelsmes pirkumam piemēro preferenciālu tarifu režīmu, kā paredzēts Regulas (EEK) Nr. 2913/92 20. panta 3. punkta d) un e) apakšpunktā; b) izcelsmes apliecinājums un pārvadājuma dokumenti ir izdoti vēlākais dienā pirms pievienošanās dienas; c) izcelsmes apliecinājums ir iesniegts muitas iestādēm četros mēnešos no pievienošanās dienas. Ja ievešanai kādā no jaunajām dalībvalstīm preces ir deklarētas pirms pievienošanās dienas atbilstīgi preferenciālam režīmam, kas tajā laikā ir spēkā attiecīgajā jaunajā dalībvalstī, tad jaunajās dalībvalstīs var akceptēt arī izcelsmes apliecinājumu, kas retrospektīvi izsniegts atbilstīgi konkrētajam režīmam, ar nosacījumu, ka muitas iestādēm tas iesniegts četros mēnešos pēc pievienošanās dienas. 4. Čehijas Republika, Igaunija, Latvija, Lietuva, Ungārija, Polija, Slovēnija un Slovākija ir tiesīga saglabāt atļaujas, ar kurām ir piešķirts "apstiprināta eksportētāja" statuss atbilstīgi nolīgumiem, kas noslēgti ar trešām valstīm, ja: a) šāds noteikums ir paredzēts arī nolīgumos, ko šādas trešās valstis pirms pievienošanās dienas noslēgušas ar Savienību; un b) apstiprinātie eksportētāji piemēro Kopienas noteikumus par izcelsmi. Šādas atļaujas jaunās dalībvalstis vēlākais gadu pēc pievienošanās dienas aizstāj ar jaunām atļaujām, kas izdotas atbilstīgi Kopienas tiesību aktiem. 5. Pieprasījumus veikt tādu izcelsmes apliecinājumu pārbaudi, kuri izdoti atbilstīgi preferenciālam režīmam un režīmiem, kas minēti iepriekš 3. un 4. punktā, pieņem pašreizējo dalībvalstu un jauno dalībvalstu kompetentās muitas iestādes trīs gadus pēc attiecīgā izcelsmes apliecinājuma izdošanas, un minētās iestādes šādus pieprasījumus var iesniegt trīs gados pēc tam, kad saņemts izcelsmes apliecinājums saistībā ar deklarāciju preču laišanai brīvā apgrozībā. 6. Ja izcelsmes apliecinājums un/vai pārvadājuma dokumenti ir izdoti pirms pievienošanās dienas un ja preču tirdzniecībai starp jaunajām dalībvalstīm un pašreizējām dalībvalstīm vai starp pašām jaunajām dalībvalstīm ir nepieciešams veikt muitas formalitātes, piemēro attiecīgajiem līgumiem pievienotos protokolus par "izcelsmes preču" koncepcijas definīciju un administratīvās sadarbības metodēm. 7. Procedūras attiecībā uz ievešanu muitas noliktavā, kuras paredzētas Regulas (EEK) Nr. 2913/92 84. līdz 90. pantā un 98. līdz 113. pantā, kā arī Regulas (EEK) Nr. 2454/93 496. līdz 535. pantā, jaunajās dalībvalstīs piemēro, ņemot vērā šādus īpašos noteikumus: - procedūru īsteno atbilstīgi Kopienas tiesību aktos paredzētajiem nosacījumiem. Ja procedūras pabeigšanas iznākumā rodas muitas nodokļa parāds, tad samaksāto summu uzskata par Kopienas pašu resursiem. Ja muitas parāda summu nosaka, pamatojoties uz importējamo preču iezīmēm, to muitas vērtību un daudzumu laikā, kad tiek apstiprināta deklarācija par to, ka attiecīgajām precēm piemēro ievešanu muitas noliktavā, un ja šī deklarācija ir apstiprināta pirms pievienošanās dienas, tad minētos elementus nosaka atbilstīgi tiesību aktiem, ko attiecīgajā jaunajā dalībvalstī piemēro pirms pievienošanās dienas. 8. Procedūras attiecībā uz ievešanu pārstrādei, kuras paredzētas Regulas (EEK) Nr. 2913/92 84. līdz 90. pantā un 114. līdz 129. pantā, kā arī Regulas (EEK) Nr. 2454/93 496. līdz 523. pantā un 536. līdz 550. pantā, jaunajās dalībvalstīs piemēro, ņemot vērā šādus īpašos noteikumus: - procedūru īsteno atbilstīgi Kopienas tiesību aktos paredzētajiem nosacījumiem. Ja procedūras pabeigšanas iznākumā rodas muitas nodokļa parāds, tad samaksāto summu uzskata par Kopienas pašu resursiem. Ja muitas parāda summu nosaka, pamatojoties uz importējamo preču tarifu klasifikāciju, daudzumu, muitas vērtību un izcelsmi laikā, kad tiek apstiprināta deklarācija par to, ka attiecīgajām precēm piemēro režīmu ievešanai aktīvajai apstrādei, un ja šī deklarācija ir apstiprināta pirms pievienošanās dienas, tad minētos elementus nosaka atbilstīgi tiesību aktiem, ko attiecīgajā jaunajā dalībvalstī piemēro pirms pievienošanās dienas; - ja procedūras pabeigšanas iznākumā rodas muitas parāds, tad — nolūkā nodrošināt vienlīdzību starp pašreizējās dalībvalstīs reģistrētajiem atļauju īpašniekiem un šādiem īpašniekiem jaunajās dalībvalstīs — par ievedmuitu, kas no pievienošanās dienas jāmaksā atbilstīgi Kopienas tiesību aktiem, maksā kompensācijas procentus; - ja deklarācija par ievešanu pārstrādei ir apstiprināta atbilstīgi nodokļu atmaksāšanas sistēmai, nodokļu atmaksāšanu veic attiecīgā jaunā dalībvalsts uz sava rēķina un atbilstīgi Kopienas tiesību aktiem, ja muitas parāds, attiecībā uz kuru ir lūgta nodokļa atmaksāšana, ir radies pirms pievienošanās dienas. 9. Procedūras attiecībā uz pārstrādi muitas kontrolē, kuras paredzētas Regulas (EEK) Nr. 2913/92 84. līdz 90. pantā un 130. līdz 136. pantā, kā arī Regulas (EEK) Nr. 2454/93 496. līdz 523. pantā un 551. līdz 552. pantā, jaunajās dalībvalstīs piemēro, ņemot vērā šādus īpašos noteikumus: - procedūru īsteno atbilstīgi Kopienas tiesību aktos paredzētajiem nosacījumiem. Ja procedūras pabeigšanas iznākumā rodas muitas nodokļa parāds, tad samaksāto summu uzskata par Kopienas pašu resursiem. 10. Procedūras attiecībā uz pagaidu ievešanu, kuras paredzētas Regulas (EEK) Nr. 2913/92 84. līdz 90. pantā un 137. līdz 144. pantā, kā arī Regulas (EEK) Nr. 2454/93 496. līdz 523. pantā un 553. līdz 584. pantā, jaunajās dalībvalstīs piemēro, ņemot vērā šādus īpašos noteikumus: - procedūru īsteno atbilstīgi Kopienas tiesību aktos paredzētajiem nosacījumiem. Ja procedūras pabeigšanas iznākumā rodas muitas nodokļa parāds, tad samaksāto summu uzskata par Kopienas pašu resursiem. Ja muitas parāda summu nosaka, pamatojoties uz importējamo preču tarifu klasifikāciju, daudzumu, muitas vērtību un izcelsmi laikā, kad tiek apstiprināta deklarācija par to, ka attiecīgajām precēm piemēro pagaidu ievešanas režīmu, un ja šī deklarācija ir apstiprināta pirms pievienošanās dienas, tad minētos elementus nosaka atbilstīgi tiesību aktiem, ko attiecīgajā jaunajā dalībvalstī piemēro pirms pievienošanās dienas, - ja procedūras pabeigšanas iznākumā rodas muitas parāds, tad — nolūkā nodrošināt vienlīdzību starp pašreizējās dalībvalstīs reģistrētajiem atļauju īpašniekiem un šādiem īpašniekiem jaunajās dalībvalstīs — par ievedmuitu, kas no pievienošanās dienas jāmaksā atbilstīgi Kopienas tiesību aktiem, maksā kompensācijas procentus. 11. Procedūras attiecībā uz ievešanu pārstrādei, kuras paredzētas Regulas (EEK) Nr. 2913/92 84. līdz 90. pantā un 145. līdz 160. pantā, kā arī Regulas (EEK) Nr. 2454/93 496. līdz 523. pantā un 585. līdz 592. pantā, jaunajās dalībvalstīs piemēro, ņemot vērā šādus īpašos noteikumus: - procedūru īsteno atbilstīgi Kopienas tiesību aktos paredzētajiem nosacījumiem. Ja procedūras pabeigšanas iznākumā rodas muitas nodokļa parāds, tad samaksāto summu uzskata par Kopienas pašu resursiem. Regulas (EEK) Nr. 2454/93 591. panta otrā daļa mutatis mutandis attiecas uz pagaidu eksporta precēm, kuras uz laiku eksportētas no jaunajām dalībvalstīm pirms pievienošanās dienas. 12. Atļaujas, kas pirms pievienošanās dienas piešķirtas iepriekš 8., 9. un 11. punktā minēto procedūru izmantošanai, ir spēkā līdz to derīguma termiņa beigām vai arī vienu gadu pēc pievienošanās dienas, atkarībā no tā, kurš termiņš beidzas agrāk. 13. Procedūras, kas attiecas uz muitas parāda rašanos, tā iegrāmatošanu un atgūšanu pēc muitošanas un kas paredzētas Regulas (EEK) Nr. 2913/92 201. līdz 232. pantā un Regulas (EEK) Nr. 2454/93 859. līdz 876.a pantā, jaunajās dalībvalstīs piemēro, ņemot vērā šādus īpašos noteikumus: - atgūšanu īsteno atbilstīgi Kopienas tiesību aktos paredzētajiem nosacījumiem. Tomēr gadījumos, kad muitas parāds radies pirms pievienošanās dienas, atgūšanu īsteno attiecīgā jaunā dalībvalsts savā labā un atbilstīgi noteikumiem, kas ir spēkā attiecīgajā valstī. 14. Procedūras attiecībā uz muitas nodokļa atmaksāšanu un atlaidi, kuras paredzētas Regulas (EEK) Nr. 2913/92 235. līdz 242. pantā, kā arī Regulas (EEK) Nr. 2454/93 877. līdz 912. pantā, jaunajās dalībvalstīs piemēro, ņemot vērā šādus īpašos noteikumus: - atmaksāšanu un atlaidi īsteno atbilstīgi Kopienas tiesību aktos paredzētajiem nosacījumiem. Tomēr gadījumos, kad nodokļi, attiecībā uz kuriem lūdz piemērot atmaksāšanu vai atlaidi, ir saistīti ar muitas parādu, kas radies pirms pievienošanās dienas, nodokļu atmaksāšanu un atlaidi īsteno attiecīgā jaunā dalībvalsts uz sava rēķina un atbilstīgi noteikumiem, kas ir spēkā attiecīgajā valstī. [5] OV L 360, 31.12.1994., 2. lpp.; Līgumā jaunākie grozījumi izdarīti ar ES un Čehijas Republikas Asociācijas padomes 23.1.2001. Lēmumu Nr. 2/2001 (OV L 64, 6.3.2001., 36. lpp.). [6] OV L 68, 9.3.1998., 3. lpp.; Līgumā jaunākie grozījumi izdarīti ar ES un Igaunijas Asociācijas padomes 19.2.2001. Lēmumu Nr. 3/2001 (OV L 79, 17.3.2001., 26. lpp.). [7] OV L 26, 2.2.1998., 3. lpp.; Līgumā jaunākie grozījumi izdarīti ar ES un Latvijas Asociācijas padomes 23.1.2001. Lēmumu Nr. 1/2001 (OV L 60, 1.3.2001., 54. lpp.). [8] OV L 51, 20.2.1998., 3. lpp.; Līgumā jaunākie grozījumi izdarīti ar ES un Lietuvas Asociācijas padomes 25.1.2001. Lēmumu Nr. 1/2001 (OV L 85, 24.3.2001., 24. lpp.). [9] OV L 347, 31.12.1993., 2. lpp.; Līgumā jaunākie grozījumi izdarīti ar ES un Ungārijas Asociācijas padomes 22.12.2000. Lēmumu Nr. 4/2000 (OV L 19, 20.1.2001., 26. lpp.). [10] OV L 348, 31.12.1993., 2. lpp.; Līgumā jaunākie grozījumi izdarīti ar ES un Polijas Asociācijas padomes 29.12.2000. Lēmumu Nr. 4/2000 (OV L 19, 20.1.2001., 29. lpp.). [11] OV L 51, 26.2.1999., 3. lpp.; Līgumā jaunākie grozījumi izdarīti ar ES un Slovēnijas Asociācijas padomes 22.12.2000. Lēmumu Nr. 5/2000 (OV L 48, 17.2.2001., 23. lpp.). [12] OV L 359, 31.12.1994., 2. lpp.; Līgumā jaunākie grozījumi izdarīti ar ES un Slovākijas Asociācijas padomes 22.2.2001. Lēmumu Nr. 2/2001 (OV L 85, 24.3.2001., 27. lpp.). --------------------------------------------------